hu hu en hu hu hu hu hu hu pl hu hu hu hu hu hu hu hu hu hu hu hu hu hu hu en hu hu hu hu en en hu hu hu ceb hu es es hu et hu hu fi es es hu hu hu hu hu en hu hu hu hu hu en hu hu hu hu hu hu hu hu es hu hu hu hu hu hu hu hu hu hu hu hu hu hu hu hu en
Wifi | Wigner FK Számítógép Hálózati Központ
Belépés és jelszóváltás az intézeti szervereken
Windows és Office aktiválási segédlet
Ransomware elleni védelem Windows rendszereken
A Wigner FK eduID adatkezelési szabályzata
A bitwarden.wigner.hu és a bitwarden jelszókezelő
A wifi használtata a Wigner FK-ban
NIIF-GK és FZ-GK hívások
A Wifi használata a Wigner FK-ban
A wifi hálózat a Wigner FK 1-es, 2-es, 3-as, 4-es, 13-as, 14-es és 18-as épületeiben vehető igénybe, valamint a 6-os épület azon részeiben, amelyeket a kutatóközpont használ. Három wifi SSID és hálózat használható:
"Wigner": a Wigner FK belső wifi hálózata
"eduroam": a Wigner FK vendég hálózata azok számára, akik rendelkeznek az anyaintézményükben eduroam hozzáféréssel. A Wigner FK munkatársai is használhatják, de ez egy külső hálózat és belső szolgáltatások nem érhetők el róla.
"Wigner guest": a Wigner FK vendég hálózata azok számára, akik nem rendelkeznek az anyaintézményükben eduroam hozzáféréssel. A Wigner FK munkatársai is használhatják, de ez egy külső hálózat és belső szolgáltatások nem érhetők el róla.
A "Wigner" és "eduroam" hálózatok használata
Vezetéknélküli hálózati adapter, támogatott szabványok: IEEE 802.11 a/c/b/g/n
A hálózatok használatának beállítási paraméterei:
Autentikáció: TTLS (Tunneled TLS)
Regisztrált CA tanúsítvány: "Wigner FK Radius CA" tanúsítványa
Belső autentikációs módszer: PAP
Felhasználónév: kutatóközponti email cím
A hálózatok beállításának megkönnyítéséhez TELEPÍTŐKÉSZLET használható Windows (Vista, 7, 8, 8.1, 10), Apple MacOS, iOS, Chrome OS, Android és Linux rendszerek esetében. (A telepítőkészletnek a "Wigner" és "eduroam" hálózatok használatát egyaránt be kellene állítani, de időnként előfordulnak hibák és csak az "eduroam"-ot állítja be.)
A "Wigner guest" hálózat használata
Vezetéknélküli hálózati adapter, támogatott szabványok: IEEE 802.11 a/c/b/g/n
A hálózat ún. captive portal üzemmódban működik: mint wifi hálózat, szabadon lehet hozzá csatlakozni. Azonban ez után azonnal meg kell látogatni egy web böngészővel a https://cp.wigner.hu weboldalt, ahol az azonosítást el kell végezni és a hálózat használatának a szabályait el kell fogadni. (Az operációs rendszerek egy része ezt automatikusan elindítja.)
A Wigner FK munkatársai a "Wigner guest" használatához bármikor létrehozhatnak vendég azonosítókat a spamszűrési beállítások oldalán.
A Wigner FK munkatársai a kutatóközponti email címükkel és a spamszűrési jelszavukkal a "Wigner guest" hálózatot is használhatják.